อาวุธเยเมนประดิษฐ์
การทำสงครามย่อมมีการปรับกลยุทธ์รับมือให้เหมาะสม ซึ่งการที่ภูมิภาคตะวันออก กลางกำลังร้อนระอุจากศึกหลายแนวรบ จึงมี ตัวอย่างให้เห็นอยู่ตลอดเวลา,นอกจากสถานการณ์ซีเรียที่ดำเนินมากว่า 7 ปีแล้ว อีกหนึ่งสมรภูมิที่ดุเดือดไม่แพ้กันคือ สงครามกลางเมือง เยเมน ที่อายุครบ 3 ปีเต็มเมื่อวันที่ 19 มี.ค. โดยเป็นศึกระหว่างขั้วการเมืองอดีตผู้นำที่หนุนด้วยกลุ่ม กบฏฮูธิ และผู้นำปัจจุบันที่หนุนโดยพันธมิตรชาติอาหรับ ซาอุดีอาระเบีย เป็นแกนนำ,ทีแรกกลุ่มฮูธิเป็นฝ่ายช่วงชิงความได้เปรียบ ยึดเมืองหลวงกรุงซานอา และเริ่มตีกินแดนอย่างรวดเร็วในช่วง 2 เดือนแรก แต่ปฏิบัติการกลับต้องชะงักงัน หลังเผชิญกับการทิ้งระเบิดอย่างหนักหน่วงจากฝูงบินทั้งซาอุฯ อียิปต์ โมรอกโก จอร์แดน คูเวต การ์ตา บาห์เรน และยูเออี,แน่นอนว่า มากันมืดฟ้ามัวดินขนาดนี้ ไม่มีทางเลยที่จะไปต่อกรได้ จะส่งเครื่องบินขับไล่ที่ยึดมาเข้าปะทะก็มีแต่ตายสถานเดียว ด้วยเหตุนี้จึงเป็นที่มาของการแก้เกม โดยในช่วงตั้งแต่ต้นปี 2561 มีรายงานการพบเห็นว่าฝ่ายฮูธิเริ่มเข็นระบบต่อต้านอากาศยานแบบใหม่มาใช้,แต่ไม่ใช่ซื้อมา หรือได้รับมอบจากประเทศมือที่สามอะไรทั้งนั้น เป็นระบบ เยเมนประดิษฐ์ ที่นำจรวดยิงอากาศสู่อากาศรุ่นอาร์-27 ที ถอดจากเครื่องบินรบมิค-29 มาดัดแปลงเป็นระบบยิงจากภาคพื้นสู่อากาศ พร้อมโชว์หลักฐานภาพ-คลิปว่าสอยเครื่องบินรบอเนกประสงค์เอฟ-15 ราคาหลายร้อยล้านบาทของซาอุฯไปแล้ว,โดยอาร์-27 ที เป็นจรวดรัสเซียสำหรับติดเครื่องบินขับไล่ นำร่องด้วยระบบจับความร้อนอัตโนมัติ พิสัยราว 70 กิโลเมตร และด้วยความเร็วสูงถึง 5,500 กิโลเมตรต่อชั่วโมง หากยิงจากมุมอับ (ใต้ท้องเครื่อง) ก็ยากที่นักบินจะตั้งตัวทันถึงเครื่องจะมีระบบเรดาร์เตือนภัย,เห็นเรื่องนี้แล้วจำได้ว่า หลายปีก่อนทัพเรือไทยเคยนำมิสไซล์เก่าเครื่องบินรบมาดัดแปลงเป็นอาวุธต้านอากาศยานจากภาคพื้นดิน จึงมีความชื่นชมนิดๆว่าไทยประดิษฐ์เราก็ล้ำหน้ากว่าใครเหมือนกัน.,ตุ๊ ปากเกร็ด
นอกจากสถานการณ์ซีเรียที่ดำเนินมากว่า 7 ปีแล้ว อีกหนึ่งสมรภูมิที่ดุเดือดไม่แพ้กันคือ สงครามกลางเมือง เยเมน ที่อายุครบ 3 ปีเต็มเมื่อวันที่ 19 มี.ค. โดยเป็นศึกระหว่างขั้วการเมืองอดีตผู้นำ
เยเมน,สงครามกลางเมือง,กบฏฮูธิ,หน้าต่างโลก,ตุ๊ ปากเกร็ด